ལ་ལ་ཞིག་ན་རེ།རིམ་གྱིས་པའི་གང་ཟག་རྣམས་ཀྱིས་རྟོགས་པར་མི་ནུས་ཤིང་གོལ་ས་ཆེ་བར་དགོངས་ནས་ཧ་ཤང་ལ་དགག་པ་མང་དུ་བྱུང་བ་ཡིན་གྱི།ཧ་ལྟ་རང་ངོས་ནས་ཕྱིན་ཅི་ལོག་ཏུ་སོང་བས་མིན་ནོ་སོགས་ཀྱང་ཟེར་རོ།།དེ་ལྟར་ན།ཧ་ཤང་ཁྱོད་ཀྱིས་དབང་རྟུལ་ལ་ཟབ་ཆོས་བསྟན་སོང་ཟེར་ནས་འགོག་དགོས་ཀྱི།རྫུན་དང་ཕྲ་མ་ཡི་ཐབས་ཀྱིས་དྲན་མེད་མུན་སྒོམ་སོགས་ཟེར་མི་རིགས་ལ།སློབ་དཔོན་ཀ་མ་ལ་ཤཱི་སོགས་ཀྱི་ཕྱོགས་སུ་ཡང་གཤོག་ལྡན་ལ་ཐེམ་སྐས་བཙུགས་པའི་སྐྱོན་ཆ་འབྱུང་ཡོང་བས།སྨྲ་བ་འདི་དག་ནི་གཟུ་བོར་གནས་པ་མ་ཡིན་ནོ།།